২০১৯–২০ বাংলাদেশ চ্যাম্পিয়নশিপ লিগ

২০১৯–২০ বাংলাদেশ চ্যাম্পিয়নশিপ লিগ বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর অষ্টম মৌসুম। এই মৌসুমে ১৪টি পেশাদার ফুটবল ক্লাব অংশগ্রহণের জন্য বাংলাদেশ ফুটবল ফেডারেশন(বাফুফে)'র অনুমোদন পায়। ক্লাব সংখ্যার হিসেবে অদ্যাবধি বিসিএল-এর সকল মৌসুমের মধ্যে সর্বাধিক। ক্লাবগুলি হচ্ছে - ফরাশগঞ্জ স্পোর্টিং ক্লাব, টিঅ্যান্ডটি ক্লাব, ভিক্টোরিয়া স্পোটিং ক্লাব, অগ্রণী ব্যাংক লিমিটেড স্পোর্টস ক্লাব, ফকিরেরপুল ইয়ংমেন্স ক্লাব, ঢাকা সিটি ফুটবল ক্লাব, ওয়ারী ক্লাব, নোফেল স্পোর্টিং ক্লাব, টিম বিজেএমসি, কাওরান বাজার প্রগতি সংঘ, ঢাকা ওয়ান্ডারার্স ক্লাব, স্বাধীনতা ক্রীড়া সংঘ, ফর্টিস স্পোর্টস একাডেমি লিমিটেড ও উত্তরা ফুটবল ক্লাব। বাংলাদেশ ফুটবল ফেডারেশন, ২৮ মার্চ, ২০২০ হতে লিগ শুরু ও মৌসুমের সকল খেলা ঢাকার কমলাপুরে অবস্থিত বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হওয়ার পরিকল্পনা করেছিল। করোনা ভাইরাস প্রাদুর্ভাব হতে স্বাস্থ্য ঝুঁকি এড়াতে বাংলাদেশ সরকার ১৬ মার্চ, ২০২০ হতে সকল প্রকার প্রতিযোগিতামূলক খেলাধুলা স্থগিত রাখার  ঘোষণা দিলে লিগটি শুরু করা যায়নি। ১৭ মে, ২০২০-এ করোনা ভাইরাস মাহামারী'র পরিস্থিতি ভাল না হওয়ায় বাংলাদেশ ফুটবল ফেডারেশন এই মৌসুম সহ ২০১৯-২০২০ ফুটবল মৌসুম পরিত্যক্ত ঘোষণা করে।

 প্রাক-মৌসুম দলবদল ও নিয়ম 
বাফুফে ১০ ফেব্রুয়ারি হতে ২০ মার্চ, ২০২০ পর্যন্ত খেলোয়াড় নিবন্ধন ও দলবদলের সময় নির্ধারণ করেছিল। এই মৌসুমের শিরোপা জয়ী দলকে বাংলাদেশ প্রিমিয়ার লিগে উত্তরণ ও পয়েন্ট তালিকার সর্বনিম্ন দুই দলকে ঢাকা সিনিয়র ডিভিশন ফুটবল লিগে অবনমনের নিয়ম করা হয়েছিল।

 দল ও ভেন্যু 
দল সমূহ

২০১৮-১৯ মৌসুমে ১১টি দল অংশগ্রহণ করেছিল। পূর্ব মৌসুমের টিকে থাকা ৮টি দলের সাথে ২০১৮-১৯ প্রিমিয়ার লিগের অবনমিত দল নোফেল স্পোর্টিং ক্লাব ও টিম বিজেএমসি এবং ঢাকা সিনিয়র ডিভিশন লিগ হতে উত্তীর্ণ কাওরান বাজার প্রগতি সংঘ ও ঢাকা ওয়ান্ডারার্স ক্লাব যোগ দিয়েছিল। পূর্ব মৌসুমের অবনমিত দল স্বাধীনতা ক্রীড়া সংঘ পুনরায় বিসিএল-এ খেলার আবেদন করেছিল। নতুন দল হিসেবে ফর্টিস একাডেমি লিমিটেড ও উত্তরা ফুটবল ক্লাব এই মৌসুমে খেলার আবেদন করেছিল। ক্লাব নিবন্ধনের শর্ত পুরণ করার বাফুফে নতুন দল সহ মোট ১৪টি ক্লাবকে এই মৌসুমে অংশগ্রহণের অনুমোদন দিয়েছিল।

বর্ণানুক্রম অনুসারে ক্লাব গুলির নাম-
ক্রমদলটীকাসুত্র১অগ্রণী ব্যাংক লিমিটেড স্পোর্টস ক্লাবপূর্ব মৌসূমের দল২উত্তরা ফুটবল ক্লাবপ্রথমবার বিসিএল-এ অংশগ্রহণ৩ওয়ারী ক্লাব ঢাকাপূর্ব মৌসূমের দল৪কাওরান বাজার প্রগতি সংঘঢাকা সিনিয়র ডিভিশন হতে উত্তীর্ণ৫টিএন্ডটি ক্লাব মতিঝিলপূর্ব মৌসূমের দল৬টিম বিজেএমসিবিপিএল হতে অবনমিত৭ঢাকা ওয়ান্ডারার্স ক্লাবঢাকা সিনিয়র ডিভিশন হতে উত্তীর্ণ৮ঢাকা সিটি ফুটবল ক্লাবপূর্ব মৌসূমের দল৯নোফেল স্পোর্টিং ক্লাববিপিএল হতে অবনমিত১০ফকিরেরপুল ইয়ংমেন্স ক্লাবপূর্ব মৌসূমের দল১০ফরাশগঞ্জ স্পোর্টিং ক্লাবপূর্ব মৌসূমের দল১২ফর্টিস স্পোর্টস একাডেমি লিমিটেডপ্রথমবার বিসিএল-এ অংশগ্রহণ১৩ভিক্টোরিয়া স্পোর্টিং ক্লাবপূর্ব মৌসূমের দল১৪স্বাধীনতা ক্রীড়া সংঘপূর্ব মৌসূমের দল

 ভেন্যু 
এই মৌসুমের সকল খেলার জন্য বীর শ্রেষ্ঠ শহীদ সিপাহী মোস্তফা কামাল স্টেডিয়ামকে নির্ধারণ করা হয়েছিল।
ভেন্যুর সংখ্যাঅবস্থানভেন্যুর নামধারণ ক্ষমতা১ঢাকাবীর শ্রেষ্ঠ শহীদ সিপাহী মোস্তফা কামাল স্টেডিয়াম২৫,০০০

 পয়েন্ট তালিকা 

 করোনা ভাইরাসের প্রভাব 
বাংলাদেশে কোভিড-১৯ এর বৈশ্বিক মহামারি ঠেকাতে বাংলাদেশ সরকার সকল ধরনের ঘরোয়া খেলা বন্ধ করে দেয়। বাংলাদেশে এই মহামারি উদ্ভূত পরিস্থিতি ভাল না থাকায় ১৭ মে,২০২০-এ লিগসহ মৌসুম পরিত্যক্ত করা হয়। ফলে এই লিগের কোন খেলা মাঠে গড়ানোর আগেই লিগটি পরিত্যক্ত হয়। খেলা না হওয়ায় কোন নির্দিষ্ট দলকে শিরোপাজয়ী এবং নিম্নতর লিগে অবনমিত করা হয়নি।

 তথ্যসূত্র 

বিষয়শ্রেণী:বাংলাদেশ চ্যাম্পিয়নশিপ লিগের মৌসুম
বিষয়শ্রেণী:২০২০-এ বাংলাদেশী ফুটবল